KGI ปันผลเสมอ
ช่วงที่ผ่านมานักลงทุนหลายรายอาจมองข้ามกับการลงทุนหุ้นในหมวดเงินทุนและหลักทรัพย์ แต่รู้หรือไม่ว่า ยังมีหุ้นบางตัวที่นักลงทุนไม่ควรมองข้าม นั่นคือ บริษัทหลักทรัพย์ เคจีไอ (ประเทศไทย) จำกัด (มหาชน) หรือ KGI ซึ่งมีเรื่องราวที่น่าสนใจหลายเรื่อง โดยเฉพาะประเด็นของอัตราเงินปันผลตอบแทนที่มีคอนข้างสูง
5 ม.ค. 2561

คุณค่าบริษัท
ช่วงที่ผ่านมานักลงทุนหลายรายอาจมองข้ามกับการลงทุนหุ้นในหมวดเงินทุนและหลักทรัพย์ แต่รู้หรือไม่ว่า ยังมีหุ้นบางตัวที่นักลงทุนไม่ควรมองข้าม นั่นคือ บริษัทหลักทรัพย์ เคจีไอ (ประเทศไทย) จำกัด (มหาชน) หรือ KGI ซึ่งมีเรื่องราวที่น่าสนใจหลายเรื่อง โดยเฉพาะประเด็นของอัตราเงินปันผลตอบแทนที่มีคอนข้างสูง
โดยเห็นได้จากอัตราส่วนเงินปันผลตอบแทนของบริษัท นับตั้งแต่ปี 2556-ปัจจุบัน อยู่ในระดับค่อนข้างสูงมาตลอด  โดยอัตราส่วนเงินปันผลตอบแทนของปี 2556 อยู่ที่ 8.10% ต่อมาในปี 2557 อัตราส่วนเงินปันผลตอบแทน 10.40% และในปี 2558 อัตราส่วนเงินปันผลตอบแทน 10.67% ส่วนในปี 2559  อัตราส่วนเงินปันผลตอบแทน 7.31% และในปี 2560 คาดว่าอัตราส่วนเงินปันผลตอบแทนน่าจะอยู่ที่ 8%
เนื่องจาก KGI รักษามาตรฐาน “ส่วนกำไรสุทธิ” ได้อย่างต่อเนื่อง ตัวอย่างย้อนหลังนับตั้งแต่ปี 2556–ปี 2559  สำหรับปี 2556 บริษัทมีกำไรสุทธิ 783.20 ล้านบาท ต่อมาในปี 2557 บริษัทมีกำไรสุทธิ 761.34 ล้านบาท ส่วนในปี 2558 บริษัทมีกำไรสุทธิ 587.22 ล้านบาท และในปี 2559 บริษัทมีกำไรสุทธิ 1,022.37 ล้านบาท ซึ่งผลกำไรที่บริษัททำได้ดีมาอย่างต่อเนื่อง จึงไม่แปลกที่จะมีการจ่ายปันผลสม่ำเสมอมา
ถึงแม้ว่าผลการดำเนินงานไตรมาส 3 สิ้นสุดวันที่ 30 กันยายน 2555 บริษัทมีรายได้รวมลดลงเหลือ 732.48 ล้านบาท จากงวดเดียวกันของปีก่อน 797.20 ล้านบาท ผลจากรายได้ค่านายหน้า และรายได้ค่าธรรมเนียมและบริการลดลงเล็กน้อย ส่งผลให้บริษัทมีกำไรลดลงเหลือ 198.34 ล้านบาท หรือ 0.10 บาทต่อหุ้น จากงวดเดียวกันของปีก่อน 233.12 ล้านบาท หรือ 0.12 บาทต่อหุ้น
ขณะที่ผลการดำเนินงานงวด 9 เดือน สิ้นสุดวันที่ 30 กันยายน 2560 บริษัทมีรายได้รวมทั้งสิ้น 2,093.38 ล้านบาท จากงวดเดียวกันของปีก่อน 2,263.96 ล้านบาท และทำให้บริษัทมีกำไรทั้งสิ้น 550.55 ล้านบาท หรือ 0.28 บาทต่อหุ้น จากงวดเดียวกันของปีก่อน 650.52 ล้านบาท หรือ 0.33 บาทต่อหุ้น แม้ว่ากำไรจะปรับลดลง แต่ถือว่าไม่กระทบอะไรเพราะบริษัทยังรักษาระดับไว้เป็นที่น่าพอใจอยู่
อย่างไรก็ตามทาง KGI ยังมีประเด็นที่น่าสนใจก็คือ เมื่อวิเคราะห์ค่า P/E อยู่ที่ระดับ 9.63 เท่า ต้องถือว่า ราคายังไม่แพงเกินไป และเมื่อพิจารณาร่วมกับมูลค่าหุ้นทางบัญชีต่อหุ้น 2.64 บาท โดยกำหนดค่าเหมาะสมของ P/BV ไว้ที่ระดับ 2 เท่า จะได้ราคาเหมาะสมที่บริเวณ 5.28 บาท และเมื่อเทียบกับราคาหุ้นบนกระดานที่ยังไม่ถึง 5 บาท ราคาหุ้นจึงเหลือแก๊ปให้นักลงทุนได้เข้าไปลงทุนอีกครั้ง
KGI ถือว่ายังเป็นหุ้นที่มีอัพไซด์เหลือให้นักลงทุนเข้าไปไล่เก็งกำไร หรือเป็นการไล่เก็บหุ้นไว้เพื่อรอรับการจ่ายปันผล!!
…
ผู้ถือหุ้นรายใหญ่
รายชื่อกรรมการ